b'\n_START_ARTICLE_\nEinars Rep\xc5\xa1e\n_START_PARAGRAPH_\nEinars Rep\xc5\xa1e (f\xc3\xb8dt 9. december 1961 i Jelgava i Lettiske SSR) er en lettisk politiker og tidligere formand for den lettiske nationalbank._NEWLINE_Rep\xc5\xa1e dimitterede fra Letlands Statsuniversitet i 1986 med en grad i fysik med speciale i radioelektronik. Han gik ind i politik i 1988 som en af grundl\xc3\xa6ggerne af Letlands Nationale Uafh\xc3\xa6ngighedsbev\xc3\xa6gelse (LNNK), en politisk organisation til fremme af Letlands uafh\xc3\xa6ngighed fra Sovjetunionen. Han blev valgt til Letlands parlament Saeima i 1990. Fra 1991 til 2001 var Rep\xc5\xa1e formand for Letlands Nationalbank. I denne periode overs\xc3\xa5 han indf\xc3\xb8relsen af lettiske rubler, Letlands midlertidige overgangsvaluta, og Lats, det uafh\xc3\xa6ngige Letlands valuta. Under Rep\xc5\xa1e forfulgte nationalbanken en stram pengepolitik og gennemf\xc3\xb8relse af en de facto valutakomite for latsen, som har s\xc3\xb8rget for en fast vekselkurs, f\xc3\xb8rst overfor D-marken, siden overfor Euroen._NEWLINE_Siden 2001 har Rep\xc5\xa1e v\xc3\xa6ret aktiv i politik, og har v\xc3\xa6ret b\xc3\xa5de forsvarsminister og finansminister i og premierminister for skiftende regeringer. Einars Rep\xc5\xa1e er siden den 29. oktober 1997 Kommand\xc3\xb8r af Trestjerneordenen.'